ზუმი

ოფუტეზუმი250pxქიანა  საქორთუოაკანი სამარგალო-ჟიმოლენი შონემუნიციპალიტეტი  ჩხოროწყუშ მუნიციპალიტეტიმახორობა  995 კოჩი 2014250px
ზუმი — ოფუტე საქორთუოს, სამარგალო-ჟიმოლენი შონეშ აკანიშ ჩხოროწყუშ მუნიციპალიტეტის, წყარმალუ ხობწყარიშ მარძგვანი წყარპიჯის, სანაკი-წალენჯიხაშ შარაშ 52-ა კმ-შ გინართუს ოფუტე ხაბუმეშე ხუთ კილომეტრის, ზუღაშ დონეშე 342 მეტრაშ სიმაღალაშ რზენილი გაბარს. რაიონიშ ცენტრი — დაბა ჩხოროწყუშე დოშორაფილი რე 9 კმ-ით. 2014 წანაშ ეჭარუაშ მუნაჩემეფით ოფუტეს ოხორანს 995 კოჩი.

ზუმი ალაზჷმაფათ ახალი ოფუტე რე, სოდეთ უმოსო იმერეთიშე დო თუდოლენ სამარგალოშე გაკულაკებას რტებულ მემამულეეფიშ მონძეეფი ოხორანა. ომძღჷ ოფუტეეფი: ხაბუმე, მუხური, ნაკიფუ, ულურია.

ტოპონიმიკა
 ბარცხონა, აბანი, ქვერხამი (ჩირგვნარი) ვე რე.
 ლოშქუა, აბანი.
 ოფერებენე, აბანი.
 ჯანაშური, აბანი. თაქ ჯვეშო ჯანაშურიშ ჯიშიშ ბინეხი ჸოფე მეშქუმალირი მაღლარშა, ჩეშმანი ტყა ჸოფე თხუმუში, ხვიმაში დო უშქურიში.
 ნაგიდუ, აბანი. თაქ ჯვეშო ოხვამე რდჷ. ლემონჯავეფიშ ჯინჯი ხატი ჸოფე თაქი. ლემონჯავეფი თაქ თერდობას (ქორთულო  „თევდორობა“) გინნოგაფუენა დღახუს. ლემონჯავეფიშ არძა ფანიაშ მაკათური ნოშაყარუე თაქი დღახუს. ნოჸვილუენა ხოჯის დო ნორთუენა ხორცის.
 ოყარყალე, აბანი. წყარი გინოხვილუე წოხლე, გორდეფიშ ოყაყალუ ჸოფე. 
 ნაჭკიდუ, აბანი.
 ნაღუმუ, აბანი.
 ნაისირუ, აბანი.
 ჭყონარი, აბანი. თაქ ჯვეშო ოხვამე ხოლო ჸოფე. 
 კეჭნარი, აბანი. ქუალონი აბანი ჸოფე, ხვალე ჭილი ნოჩვე ჯვეშო.
 წისქვილკარი, აბანი.
 უჩა გა, აბანი (ქორთულო „შავი სერი“).
 ფიჩხონა, აბანი.
 ცხვარკალი, აბანი.
 ნანდუ, აბანი. 
 ჸურუმი, აბანი.
 ნაშენი, აბანი. თაქ ჯვეშო პატჷნეფიშ ზოჯუათ ლემონჯავეფს ბინეხი დო ხილი გაუშენებუნა. ლემონჯეფი თაქ მოჸონაფილ მუნაწიის ედომუშამო  პატჷნს ნორზებუენა, მანგიორი პატჷნეფი ტყას ჸურზენიშ წილუაშ პიანს მინოჩამუენა.
 ობრული, აბანი.
 საბეკი, აბანი. თაქ მარულა ნოჩქვენა ჯვეშო. ჸოფე ცხენეფიშ ორულე აბანი,  ცხენეფიშ ოდამორჩილე დო ოგაზარხულე დარენჯი ჸოფე.
 დობერა, აბ. თაქ ჭვიტილურიშ დო პანეშიშ მაღლარი ჸოფე გაშენებული.
 გა, სუკი.
 ენწერი, აბანი.
 საშორგაიო, შორგაიეფიშ გვარიშ განობა.წოხლე შორგაიეფი ჸოფენა, ასე - შორგაძეეფი.
 დობერონი, დიდი დობერა, აბანი. თაქ წოხლე ბინეხი ნოჩვე.
 საგელანტიო, გელანტიეფიშ გვარიშ განობა.
 ოლებე, ლებიაშ ჯაშ აბანი ჸოფე, წინდამი, ტყალამი აბანი, უჯვეშაშ ბორჯიშე თაქ ლეტას, ლეკის ენოჭოფუენა ტყებიშ ოღაფალო.
 ნოხორიი, აბანი.
 ჸვანაღალი, ღალი. ამდღა სქირაფილი აბანი რე.
 ზუმი, ზჷმი, (ზჷმუა, გოზჷმუა), ოფუტე. ჯვეშ გინოჩამათ, ოფუტეშა მოულირი მაზჷმალეფი თეში მედინაფენა, ზჷმუა ვაჭიშაფუნა. 
 სალემონჯო, ლემონჯეფიშ გვარიშ განობა. გინოჩამათ, ლემონჯეფს თაქ მოურთუმუნა შონეშე.
 ფათუში გა, გა. ჯვეშო თაქ მიდგარენი ფათუ ნოხორუე.
 ტები (ტყა), აბ. ფშხირი, ტყალამი, ჭყენჭყონა აბანი ჸოფე წოხლე.
 ნადიხუ, აბ.
 ოხვამე, აბ. ამდღა ოხვამე ვეგედგჷ.
 ნაოხვამუ, ლემონჯეფიშ უჯვეშაში ჯინჯი ხატი.
 ნაურიაში ტობა, აბ. ნაურია გახარიაშ ტობა ხობწყარს. ამდღა აკოფშაფილი რე. 
 დღვებუში, ძალამ ჭყენჭყონა დო უგუული აბანი.
 ოხვამეში მართუ, აბანი. ამდღა ვართ თექ ვართ ოხვამე რე, ვართ მართუ, ხობწყარქ კალაპოტი დითირუ.
 ჭითა ტკილი, აბანი. თაურეშე ჭითა ტკილი მინოღვენა ჸვანფიშ დარღვაფალო. გინოჩამათ, თურქობაშ ბორჯის ჭყვადილ კათაშ ზისხირით რენია გოჟიჟინაფილი თე ტკილი.
 ძაძუში ტობა, ტობა ხობწყარს, ნამუთ ნორხველუე ძაძუ ფირცხალავას.
 კვარაცხელიაში ტობა, შკვითი ჯიმა კვარაცხელიაშ ოხორუ წალენჯიხას თჷრიშ სვიმონს მოუჯალაგუ. თეურეშე ჯიალეფს თაქ მოურთუმუნა დო თე ტობაშ პიჯის დოხორელენა.
 დავითიაში ჭალე, აბ.
 საკვარაცხელიო, კვარაცხელიეფიშ გვარიშ განობა.
 ხობწყარ პიჯი, აბანი, ჭალე.
 საგელანტიო, გელანტიეფიშ გვარიშ განობა.
 კადუში ნოხორიი, ოფუტეშ ცენტრი.
 საშოგრადო, აბანი.
 საკაკარი, აბანი.
 სანაჭყეპიო, ნაჭყეპიეფიშ გვარიშ განობა.
 ძაკაშ ნოხორიი, აბანი. ძაკა ხვადაგიანიშ ნოხორი, მინოსინჯალაფირი ჸოფე შონეშე.
 საკირცხალიო, კირცხალიეფიშ გვარიშ განობა.
 ჭუბიში, აბანი. თაქ რე ლაგვანეფიშ მუნაფორალი დიხა.
 ნანწარუ, გჷნამწარი, პატჷნიშ ანაორხებუ აბანი.
 ნახაჯუ (ქორთულო ნაცერცვალი), აბანი.
 ნაჩხვერუ, ნაღუმოლი.
 ნაქობალი, თაქ ჯვეშ ბორჯის ქობალს ნოთასუენა.
 ჭყონა, აბანი.
 ნოხორი, აბანი.
 ნაოსხაპუ, აბანი.
 ოშაყარუ, აბანი. თაქ ჯვეშო ჯარალუა, შაყარუა ნოჩქვენა.
 ნაჯიხუ, აბანი. სერგიეფიშ ჯიხა გინოდგვე თაქი.
 ნაცაცხუ, აბანი. ჯვეშო ცაცხვი გინოჩვე, სოდეთ ხვამა ნოჩქვენა, თელი ოფუტე ნოშაყარუე თაქი.
 მაქსიმეში ნოხორი, აბანი.
 აგუძერა, აბ.
 კიწიშ ნადიხუ, აბანი.
 გითნახვამა, აბანი.
 ცირამუაშ ნადოხორუ, აბანი. ცირამუეფიშ გვარიშ ჯვეში ნოხორი. ამდღა ცირამუეფი ვახორანა თაქი.
 ნატურუ, აბანი.
 ნაცაცხვუ, აბანი, თაქ ლემონჯეფს ხვამა ნოჩქვენა.
 'ენწერიბანი.
 ნაკლასუ, აბანი. თაქ ეუგაფუნა მაართა ჯაშ ართკლასამი ოგურაფუ.
 ნადუქანუ, თაქ ოვაჭრებელი აბანი ჸოფე ჯვეშო.
 ნაქირონა, აბანი. ქირაშა ნომუშებუენა თაქ დიხას მინჯეეფი. ფშხირას ჸოფე ქირაშ გეშა ნირზეფი, კოჩი ხოლო ჸოფე ნავილა.
 ბარცხენი, აბანი.
 ნაოსხაპუ, აბანი.
 ნახარდანუ, აბანი.
 ნატებარი, აბანი.
 თხომურონი, თაქ ჯვეშო თხომუშ ტყა ნოჩვე ედომუშამო.

ლიტერატურა
გივი ელიავა, გივი ფარულავა, გრიგოლ შენგელია, ჩხოროწყუს რაიონის ტოპონიმიკის კატალოგი, 1983 წანა.

სქოლიო

კატეგორია:ჩხოროწყუშ მუნიციპალიტეტიშ ოფუტეეფი